**ПРОЕКТ ПО ГЕОГРАФИЯ, АНГЛИЙСКИ ЕЗИК, РУСКИ ЕЗИК , МУЗИКА**

ТЕМА: ДА ПОСРЕЩНЕМ ГОСТИ ОТ АЗИЯ-РОЛЕВА ИГРА

Срок: От 21.04.20 г. до 28.04.20 г.

Индивидуална дейност

Крайния продукт представете , във вид на доклад , разказ, снимков материал- албум или презентация.Имате право на избор.

Цели: Да научите повече за бита и културата на населението на азиатските народи. Ще изградите умения за работа с различни източници на географска информация.

Мотивация: За да сте интересни и представителни, трябва да научите още много нови и увлекателни факти за народите на Азия.

Подгответе се добре и представете по най-интересен начин Вашата роля. Домакини ще бъдат Вашето семейство.

Дейности:

1.Изберете коя страна ще представяте: Япония, Индия, Китай, Русия и Турция.

2.Проучете историята за произхода на чая и чайната церемония.

3.Поздравете на езика на страната, която представяте.

4.Изберете подарък за домакина, характерен за страната, която сте избрали.

5.Представете елементи на националния костюм от съответната страна.

6.Проучете традиционните храни и музика.

7.Задача по английски език:

\* Напишете рецепта за чай с джинджифил и мента. Може да си помогнете с учебника на стр.99

8.Задачи по руски език:

\* Проучете историята на традиционния руски чай и самовар.

\* Опишете традицианния руски костюм на стр.73-

9.Разпределение на ролите: преподавателите са в помощ от 9,00 часа до 11,00 часа ежедневно, учителят по ЦДО е консултант от 14, 00 ч. до 16, 00 часа.

10.Източници на информация: Потърсете информация от интернет, енциклопедии, използвайте допълнителните текстове в учебниците по география, английски и руски език. В помощ на представянето Ви ще получите снимки на наши ученици, които преди Вас са изпълнили този проект.

11.Начин на представяне - по личната поща.

12.Обратна връзка:

\*Изпратете снимки на ритуалите, които представяте вкъщи.

\*Задайте един въпрос, който смятате, че е важен за хората, които в този момент се запознават с чайните церемонии.

13.Критерии за оценка:

* Оригинално представяне и естетическо формиране на продукта.
* Четливо представяне на вярна информация
* Изпълнение на дадените задачи в срок

Изготвил:

 Мариана Чаушева-старши учител по история и география

ОУ“Стою Шишков“-с.Търън